Hooldekodu
Keila haigla kaasaegselt renoveeritud hoones, aadressil Pargi 30, asub esimesel kolmel ja kuuendal korrusel üldhooldekodu, mis on mõeldud inimestele, kes ei saa oma igapäevaelu toimingutega enam iseseisvalt hakkama ja vajavad seetõttu ööpäevaringselt abi ja toetust.
Elamistingimused on loodud meie elanike vajadusi arvestades.
Magamistoad on 1-, 2- või 3-kohalised. Mitmekohalistes tubades aitavad privaatsust luua vahekardinad. Kasutusel on kaasaegsed funktsionaalvoodid. Turvalisuse tagamiseks on kõikides ruumides kasutusel appikutse süsteem. Vastavalt võimalustele arvestame elanike tubadesse paigutamisel nende soove, tervislikku seisundit, suhtluskeelt jm.
Igal korrusel on ühiskasutatavad ruumid söömiseks ja teisteks päevategevusteks. Kõikjal majas on võimalik mugavalt liikuda nii rulaatori kui ka ratastooliga, koridorides on käsipuud, korruste vahel hõlbustavad liikumist liftid.
Toitlustamine toimub neli korda päevas, suhkruhaigetele lisanduvad lõuna-ja õhtuoode. Söögid valmistatakse meie oma majas asuvas köögis. Diabeetikutele ja teisi erinevaid dieetmenüüsid vajavatele inimestele pakume nende vajadusi arvestavat toiduvalikut.
Elanike päevi aitame sisustada erinevate päevategevustega. Tegevusjuhendajate eestvedamisel pakume võimlemist, käelist- ja muusikalist tegevust. Ilusate ilmadega käime õues jalutamas. Traditsiooniks on kujunenud elanike sünnipäevade ja teiste tähtpäevade tähistamine.
Teenusele saamist koordineerib hooldekodu juhataja Merle Vaher- tel 5361 6229, e-posti aadress firstname.lastname@example.org
Hooldekodu juhataja
Merle Vaher
+ 372 536 16 229
Sotsiaaltöötaja
Liis Kõva
+372 53 239 199
Hooldustöö koordinaator
Saima Raidmets
+372 53 437 363